stanford-oval/wikipedia huggingface dataset:
מדף וורברטון
היסטוריה > מקור השם

שמו של הרכס ניתן לו על ידי הוועדה המייעצת לשמות אנטארקטיים.
הרכס נקרא על שמו של ג'וזף א. וורברטון (Joseph A. Warburton), ממכון חקר המדבר (Desert Research Institute); המכון שייך לאוניבריטת נבדה, השוכן ברינו, במדינת נבדה, שבארצות הברית.
וורבטון היה מדען בתוכנית המחקר האנטארקטית של ארצות הברית, והיה המדען האחראי על תוכנית החקר המטאורולוגית (משלחת חקר לאנטארקטיקה) שנערכה בעונת המחקר (הקיץ האנטארקטי) 1974–1975.
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
1 2 3 4 5 6 7 8 9 10  מידע גאוגרפי והיסטורי
1 2  הרי אנטארקטיקה לפי גובהם
↑  לפי מקור אחר הוא ההר ה-171 בגובהו באנטארקטיקה
| אתרים ברכס בריטניה |
| --- | --- | --- |
| הרים | אדמס • אולדריץ' • אופרוס • אסקין • ביל • באנה • בורווזקי • ג'ייקובס • דארטמות' • דגאלאן • דול • דריק • הייבן • הנדרסון • וורד • טרנסטייל • לוסיה • מקלינטוק • סאבורו • סטרנברג • פריצ'רד • קאסאטלי • קריסק • ראמג' • רנד |  |
| רכסי הרים | אונום • אייסנהאואר • באנה • דאנום • דאסקי (רכס) • מגניס • נברסקה • סברינה • פונטס |  |
| מצוקים | בנסון • דאסקי (מדף סלע) • כהן • פורבס |  |
| עמקים | אבוס • אונום • איטונה • איסקה • ביברה • בלום • דובריס • טאמארוס • טיסוביס • לינדום • למאניס • מגניס • מטאריס • סברינה |  |
| מישורים | מישור ואנטייג' • וולדריפ • וורברטון • ונטה |  |
| קרחונים | הוריהאן • יאנסי • מקרו • סנט • פקהאם • ראגוצקי |  |
| נונאטאקים | דארנל • וסטהייבן • טאייק • מארטי • שלושת הנונאטאקים |  |
| מפלי קרח | ברייר • ראגוצקי |  |
לנון סטלה

| --- | --- |

 לידה:  13 באוגוסט 1999 (בת 25) אושווה, קנדה 
 שם לידה:  Lennon Ray Louise Stella 
 מוקד פעילות:  קנדה 
 תקופת הפעילות:  מ-2012 
 סוגה:  מוזיקת פופ, אינדי פופ 
 שפה מועדפת:  אנגלית 
 כלי נגינה:  גיטרה 
 חברת תקליטים:  קולומביה רקורדס 
 www.lennonstella.com
 פרופיל ב-IMDb
 
לנון ריי לואיז סטלה (באנגלית: Lennon Ray Louise Stella; נולדה ב-13 באוגוסט 1999) היא זמרת-יוצרת ושחקנית קנדית. היא גילמה את מאדי קונרד בסדרת הדרמה המוזיקלית "נאשוויל". לפני שהתחילה בקריירת סולו ב-2018, היא הופיעה, יחד עם אחותה, בצמד לנון ומייזי (אנ'). סטלה הוציאה את המיני-אלבום הראשון שלה, Love, Me ב-2018. אלבום הבכורה שלה, Three. Two. One., יצא ב-24 באפריל 2020.
קריירה

בינואר 2018, פורסם כי סטלה חתמה על חוזה הקלטות עם RECORDS וקולומביה רקורדס. ב-5 באוקטובר 2018, היא הוציאה, בשיתוף פעולה עם ג'ונאס בלו וליאם פיין את הסינגל "Polaroid"‏. השיר, בשיאו, הגיע למקום הראשון במדיה פורסט, למקום ה-12 במצעד הסינגלים הבריטי, למקום הראשון במצעד שירי הדאנס קלאב, ולמקום ה-16 במצעד שירי הדאנס קלאב.
ב-16 בנובמבר 2018, הוציאה סטלה את המיני-אלבום הראשון שלה, Love, Me.‏
במאי ויוני 2019, לנון חיממה בסיבוב ההופעות שלה Speak Your Mind של אן-מארי. היא הוציאה, יחד עם הצ'יינסמוקרס ואילניום, את הסינגל "Takeaway", ב-24 ביולי 2019.
ב-2019, לנון חיממה, יחד עם 5 Seconds of Summer, בסיבוב ההופעות של הצ'יינסמוקרס, World War Joy.‏
בפברואר 2020, לנון זכתה בפרס ג'ונו, בקטגוריית אמנית השנה הפורצת דרך.
אמנות

לנון סטלה מתוארת בעיקר כזמרת אינדי פופ ופופ, שמכילה גם את "גווני ה-R&B"‏. המיני-אלבום הראשון שלה, Love, Me, מתואר כתקליט שמתאים למועדוני לילה.
דיסקוגרפיה > אלבומי אולפן

2020: Three. Two. One.
דיסקוגרפיה > מיני-אלבומים

2018: Love, Me
2020: Three. Two. One. (Alternate Versions)
הופעות > סיבובי הופעות

2019: Love, Me Tour‏
2019–2020: Lennon Stella: Live In Concert‏
2020 (בוטל): Three. Two. One: The Tour‏
הופעות > פסטיבלים

2019: לולפלוזה (אנ')‏
2020: פסטיבל בונארו למוזיקה ואומנויות (אנ')‏
הופעות > כמופע חימום

2019: Speak Your Mind – אן-מארי
2019: World War Joy – הצ'יינסמוקרס
פילמוגרפיה

| שנה | שם סדרה | תפקיד | הערות |
| --- | --- | --- | --- |
| 2012–2018 | נאשוויל | מאדי קונרד | תפקיד משני (עונה 1); תפקיד ראשי (עונות 2–6); 105 פרקים |
מגפת הקורונה בקוריאה הדרומית

| --- | --- |

פינוי חולה בעיר פוסאן, קוריאה הדרומית
 סוג:  מחלה נגיפית
 תקופת המגפה:  20 בינואר 2020 – הווה (4 שנים)
 במדינות או באזורים:  קוריאה הדרומית קוריאה הדרומית
 מוקד התפרצות:  הרפובליקה העממית של סין ווהאן, חוביי ---◄ קוריאה הדרומית נמל התעופה הבינלאומי של אינצ'ון
 פתוגן:  נגיף "SARS-CoV-2"
 מקרי מוות:  34,687‏
 מקרי הדבקה:  31,548,083‏   • 315,327 מהם חולים פעילים     • 150 מתוכם במצב קשה
 הבריאו:  31,198,069‏ רענון נתונים
 סטטוס:  פנדמיה (ארגון הבריאות העולמי)
 
 תפוצת המחלה – מקרים מאומתים   10 עד 99 מקרים  100 עד 499 מקרים  500 עד 4999 מקרים  1,000 עד 9,999 מקרים
המקרה הראשון של התפרצות נגיף הקורונה COVID-19 בקוריאה הדרומית הוכרז ב-20 בינואר 2020. כחודש לאחר מכן, ב-21 בפברואר כבר הוכרזו 346 חולים על ידי המרכזים הקוריאניים לבקרת מחלות ומניעתן (KCDC). הסיבה לקפיצה הייתה ככל הנראה בשל "חולה מספר 31" שהשתתפה בהתאגדויות דתיות בכנסייתו שבעיר דאיגו. בשל כך העיר דאיגו כולה הוכנסה לבידוד.
חודשיים לאחר ההתפרצות (ב-24 במרץ), כבר היו 9,037 מקרים של חולים, ו-120 מתים. 348,582 איש נבדקו להימצאות הנגיף מצוי בדמם.
קוריאה הדרומית הוגדרה על ידי מדינות רבות כדוגמה להצלחה מרובה בהתמודדות עם הנגיף, וזאת כיוון שנקטה צעדים מהירים ונרחבים לקיום בדיקות ולבידוד הנדבקים, ואף על פי שלא כל ערי קוריאה הדרומית הוכנסו לבידוד מלא או לסגר.
דרכי פעולה להתמודדות עם הנגיף

במלחמה מול הנגיף, קוריאה הדרומית השתמשה בבדיקות מרובות, החלוצה בשימוש במתחמי הבדק וסע וכן בין החלוצות במעקב אזרחי.
במהלך המגפה, נדרשו האזרחים הדרום-קוריאנים הנגועים להיכנס לבידוד מיידי במתקנים ממשלתיים. הטלפונים הניידים שלהם וכן כרטיסי אשראי שומשו כדי לעקוב אחר צעדיהם המוקדם ולראות האם הדביקו אחרים. אלו אשר היו קרובים בדרך כזו או אחרים לאנשים הנגועים, קיבלו התראה לטלפונים הניידים וכן מידע אחר צעדיהם של הנגועים.
לפי האפידמיולוג צ'ון ביונג-צ'ול מאוניברסיטת קוריאה, חולים בסיכון נדרשים להגיע מיידית לבית החולים. אנשים עם תסמינים קלים הועברו למתקני ציבור שם הם יקבלו טיפול רפואי וביקורת. עוד הוא הוסיף, שחולים שהבריאו נחשבים אלו שקיבלו תשובה שלילית פעמיים. כל מי שהיה קרוב לאדם נגוע ושיש לו סימפטומים נדרש לבידוד של שבועיים. כוחות ניטור בודקים בכל יומיים האם הנגועים נשארים בבתיהם, וכיצד מתפתחים אצלם הסימפטומים.
לכל האנשים שבבידוד הותקנה אפליקציה שמתריעה הם יוצאים מחוץ לתחום הבידוד. הקנס על יציאה מהבידוד הוא מהגבוהים בעולם, עד כ-2,500 דולר.
בנוסף לשימוש בבדיקות מרובות, מעקב ובידוד, היה שימוש בריחוק חברתי. דרום קוריאה הגדירה שלושה שלבי מדיניות של ריחוק חברתי: ריחוק חברתי קשיח/אינטנסיבי (22 במרץ 2020 עד 20 באפריל), ריחוק חברתי עם גמישות מסוימת (20 באפריל עד 5 במאי) וריחוק בחיי היום-יום (מ-6 במאי והלאה). המדינה קבעה ארבעה מדדים לעניין החלטה על הגבלות או הקלות נוספות: מספר החולים החדשים היומי, שיעור החולים שמקור ההדבקה שלהם אינו ידוע, שיעור החולים החדשים שהתגלו במהלך הבידוד, המספר והגודל של צברי ההתפרצויות (outbreak cluster).
בהודעה מ-12 במאי נכתב שהרשויות המתאימות ומומחים יעריכו אחת לתקופה את הסיכון ויפעלו לשמר ממוצע של פחות מ-50 חולים ביום, פחות מ-5% מהחולים שמקור ההדבקה שלהם אינו ידוע, הידבקות של %80 מהחולים החדשים במהלך תקופת הבידוד ויביאו בחשבון של מוקדי הדבקה..
בנובמבר 2020, פורקו שלושת השלבים לשלב 1, 1.5, 2, 2.5 ו-3. הממשלה חילקה את האומה לשבעה אזורים, כאשר השלב בכל אזור נקבעה על סמך המספר הממוצע של נדבקים יומיים בשבוע.
התחסנות האוכלוסייה והתו הירוק היו כלי נוסף שנוצר בשנת 2021.
התעניינות בינלאומית

ב-10 במרץ, CNN ראיינו את שר הבריאות פארק נהונג-הו. פארק התייחס בזהירות לכך שקוריאה הדרומית "עברה את השיא", אך יש חשש לגל שני. עד ל-10 במרץ, הממשלה ביצעה מעל 190,000 בדיקות, ויכולה לבדוק עד כ-15,000 איש ביום. פארק הוסיף את דעתו כיצד על המערב להתמודד עם הנגיף, וכיצד שיתופי פעולה בין המדינות יוכלו להיות הכרחיים במקרה של סגר. הרשויות בקוריאה הדרומית יצרו שני מתקנים חדשים - הראשון לחולי הקורונה במצב קשה, והשני לאלו אשר סובלים מסימפטומים בלבד.
מוחמד מידו בדארנה

מוחמד מידו בדארנה (נולד ב־15 בנובמבר 1995) הוא שחקן כדורגל ערבי-ישראלי המשחק בעמדת הקשר ההתקפי בבני סכנין מליגת העל.
קריירה

בדארנה גדל במחלקות נוער שונות: מכבי חיפה, הפועל חיפה, בית"ר נס טוברוק ובחזרה לעיר הולדתו סכנין הצטרף לקבוצת הנוער וזכה איתה באליפות הליגה ועליה לליגת העל לנוער. מידו משחק בעמדות התקפיות – כנף ימין/שמאל וקשר התקפי.
החל את הקריירה בבני סכנין ב־2016 יצא להשאלה באמצע העונה הראשונה להפועל עפולה מהליגה הלאומית וכבש שער בודד. אחר כך חזר לקבוצתו ושוב יצא להשאלה באמצע עונת 2017 להפועל ראשון לציון. עם תחילת עונת 2018 חזר בדארנה לבני סכנין רשם שער בודד נגד מכבי חיפה והשתחרר בקיץ. בספטמבר 2018 הצטרף להפועל אכסאל מהליגה הלאומית ורשם עונת שיא מבחינתו עם עשרה שערים כאשר באמצע העונה זומן למבחנים באלקורקון מהליגה הספרדית השנייה והתעניינות רבה מליגת העל, אך לא שוחרר. עם סיום העונה הצטרף לווינטרטור מהליגה השווייצרית ורשם במדיה 13 הופעות כולל הופעה בגביע השווייצרי. אחרי סיום העונה חזר להפועל רעננההיורדת הטריה מליגת העל, במדיה כבש עשרה שערים ואף מונה לקפטן הקבוצה. בעונתו השנייה בהפועל רעננה נפצע, נאלץ לעבור ניתוח בשרירי הבטן בגרמניה וסיים את העונה.
בינואר 2023 הצטרף לבני סכנין.
הערות שוליים

↑  יגאל גולדשטיין, ‏מוחמד בדארנה זומן למבחנים באלקורקון, באתר ערוץ הספורט, 13 בדצמבר 2018
↑  אנס מחאמיד ומוחמד בדארנה חתמו בווינטרטור מהליגה השנייה בשוויץ, באתר וואלה, 4 ביולי 2019
↑  משווייץ לשרון: מוחמד בדארנה חתם ברעננה, באתר ONE‏, 2 בספטמבר 2020
↑  מיקי שורץ, שחקן הפועל רעננה "מידו" בדארנה: "יש לי מקום בליגת העל", באתר mynet‏ רעננה, 5 במרץ 2021
↑  שלמה וייס‏, מידו בדארנה חתם בבני סכנין, דוסו, חוגי ופלומן עברו בבקרה, באתר וואלה, 30 בינואר 2023
מולרורניס

| מולרורניס |
| --- | --- |

מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אפיאורנים
תת־סדרה:: תרופודה
משפחה:: אפיאורניים
סוג:: מולרורניס
שם מדעי
 Mullerornis
תחום תפוצה


מולרורניס (שם מדעי: Mullerornis) הוא סוג של עוף גדול חסר יכולת תעופה ממשפחת האפיאורניים שהיה קרובם של האפיאורניס והוורומבי, הגדולים שבעופות מעולם. סוג זה חי במדגסקר בעת האחרונה עד שנכחד בידי האדם בסביבות שנת 1,200 עד 1,000 שנים לפני זמננו, בעת הגעת המלגשים למדגסקר.
הוא נמצא בחפירות בדרום-מרכז מדגסקר וסווג ב-1894. משמעות השם של העוף הוא "עוף מולר" - ע"ש החוקר הצרפתי גאורג מולר (Georges Muller) שנרצח ב-1892 בידי שודדים מבני סקאלבה (Sakalava people).
המולרורניס היה קטן בהרבה מהאפיאורניס הגדול. הוא דמה במראהו וגודלו ליען קטן או לאמו והגיע לגובה 2 מטרים ולמשקל של מעל 100 ק"ג. ככל הנראה הוא יצא בעת חשיכה בדומה לקרובו הקיווי אך ייתכן שהיה פעיל בשעות בין ערביים עקב אונות הראייה המקוטנות שלו אשר מנע ממנו לראות היטב בלילה. הוא היה יכול לרוץ במהירות בדומה ליען אך הדבר לא עזר לו נגד הציידים האנושיים שהגיעו למדגסקר.
מיני הסוג

Mullerornis betsilei
Mullerornis agilis
Mullerornis rudis
Mullerornis grandis?
שחזור של מולרורניס (מימין) לצד וורומבי ואפיאורניס.
מגפת הקורונה בקולומביה

| --- | --- |

התפרצות נגיף הקורונה בקולומביה
 תקופת המגפה:  6 במרץ 2020 – הווה (4 שנים)
 במדינות או באזורים:  קולומביה קולומביה
 פתוגן:  נגיף ה-SARS-CoV-2
 מקור המגפה:  איטליה, ספרד
 מקרי מוות:  142,741 ‏
 מקרי הדבקה:  6,366,777‏   • 35,577 מהם חולים פעילים     • 342 מתוכם במצב קשה
 הבריאו:  6,188,459 ‏ רענון נתונים
  
 
התפרצות נגיף הקורונה התפשטה לקולומביה ב-6 במרץ 2020.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  טוויטר, באתר mobile.twitter.com
↑  Casa Editorial El Tiempo, Hospitalizan a paciente con coronavirus de Buga, El Tiempo, ‏9 במרץ 2020 (בספרדית)
↑  La FM, Confirman tres nuevos casos de coronavirus en Medellín, www.lafm.com.co, ‏11 במרץ 2020 (בספרדית)
↑  טוויטר, באתר mobile.twitter.com
↑  Coronavirus en Colombia, www.ins.gov.co
↑  "Colombia declares health emergency to tackle coronavirus". Reuters (באנגלית). 2020-03-12. נבדק ב-2020-03-13.
↑  Casa Editorial El Tiempo, Tres nuevos casos de coronavirus: Bogotá, Palmira y Villavicencio, El Tiempo, ‏13 במרץ 2020 (בספרדית)
↑  Casa Editorial El Tiempo, Duque ordena cerrar los pasos fronterizos con Venezuela, El Tiempo, ‏2020-03-13 (בספרדית)
↑  טוויטר, באתר mobile.twitter.com
↑  Casa Editorial El Tiempo, Duque ordena cerrar los pasos fronterizos con Venezuela, El Tiempo, ‏2020-03-13 (ב־)
↑  Venezuela, already in crisis, reports 1st coronavirus cases, AP NEWS, ‏13 במרץ 2020
↑  Casa Editorial El Tiempo, Duque ordena aislamiento obligatorio a mayores de 70 años, El Tiempo, ‏17 במרץ 2020 (בספרדית)
↑  "Colombia to hold 19-day quarantine to fight coronavirus". Reuters (באנגלית). 2020-03-21. נבדק ב-2020-03-21.
↑  קורונה: קולומביה מדווחת על מקרה מוות ראשון בשל הנגיף, באתר מעריב אונליין, 22 במרץ 2020
↑  MinSalud confirma segunda muerte por coronavirus en Colombia, La FM, ‏22 במרץ 2020 (בספרדית)
↑  Minsalud confirma la tercera muerte por coronavirus en Colombia, RCN Radio, ‏23 במרץ 2020 (בספרדית)
↑  Casos de coronavirus en Colombia llegan a los 277, RCN Radio, ‏23 במרץ 2020 (בספרדית)
↑  Coronavirus en Colombia, www.ins.gov.co
↑  קולומביה: הסגר יוארך עד סוף החודש, באתר ערוץ 7 חדשות, פוליטיקה, תרבות, יהדות ועוד
↑  ברזיל שנייה בעולם בנדבקים: הנגיף מתפשט באמריקה הלטינית, באתר ynet, 23 במאי 2020
↑  החמושים שרוצחים את מפרי הסגר, באתר ynet, 16 ביולי 2020
↑  קולומביה חצתה את רף 600 אלף הנדבקים בקורונה, באתר ynet, 31 באוגוסט 2020
↑   המדינה שהכריזה באמצע הקורונה שתעלה מסים. זה נגמר בשפיכות דמים, באתר TheMarker‏, 3 במאי 2021
מוניקיפיום

מוניקיפיום (Municipium) הוא סטטוס ביניים שניתן לערים שנכבשו על ידי רומא, לפיו הוענקו לתושבי העיר חלק מהחובות והזכויות של אזרחי רומא, אך לא כולן. המוניקיפיום היא דרגה נמוכה מקולוניה, שהעניקה את כל הזכויות של תושבי רומא, אך גבוהה מערי הפוידרטוס (Foederatae Civitates).
לחלק מהערים בדרגת מוניקיפיום ניתן שלטון עצמי, ואחרות נוהלו באופן ישיר על ידי רומא. בכולן שילמו התושבים אותם מיסים ושירתו אותו שירות צבאי בלגיונות כמו תושבי רומא. תושבי המוניקיפיום לא נהנו מזכויות פוליטיות (sine ius suffragii), ולא יכלו לשאת במשרות רומיות רשמיות. למרות שמעמד המוניקיפיום הטיל בעיקר חובות, נחשב המעמד בימי האימפריה הרומית כזכות גדולה וכקרש קפיצה לקבלת מעמד של שוויון מלא.
לאחר מלחמת בעלות הברית, שהתרחשה בין השנים 91-88 לפני הספירה, ניתנו לכל תושבי הערים באיטליה זכויות שוות, וההבדלים בין הערים היטשטשו.
מדיסון לאב

| --- | --- |
אין תמונה חופשית
 לידה:  21 באפריל 1995 (בת 29) לוס אנג'לס, קליפורניה, ארצות הברית
 שם לידה:  מדיסון אמיקו לאב
 מוקד פעילות:  ארצות הברית 
 תקופת הפעילות:  מ-2013
 מקום לימודים:  בית הספר לאמנויות ע"ש טיש
 עיסוק:  זמרת-יוצרת, זמרת
 סוגה:  פופ
 שפה מועדפת:  אנגלית 
 כלי נגינה:  קול
 פרופיל ב-IMDb
 
מדיסון אמיקו לאב (באנגלית: Madison Emiko Love; נולדה ב-21 באפריל 1995) היא זמרת ופזמונאית אמריקאית, שעבדה במהלך הקריירה שלה עם אמניות רבות כמו קייטי פרי, אווה מקס, ליידי גאגא, סלינה גומז, קים פטרס, אלי ברוק, קמילה קביו וזארה לארסון.
ביוגרפיה

מדיסון אמיקו לאב נולדה וגדלה בלוס אנג'לס. אביה, רוג'ר לאב, הוא מורה לפיתוח קול. היא עברה לניו יורק והחלה את דרכה בכתיבת שירים באחת מהאוניברסיטאות בניו יורק. בשנת 2014, היא השתתפה ב-"Teen Vogue". את הקריירה שלה, החלה כבר בשנת 2013 כחלק מ-"Begin Again".
קריירה

מדיסון כתבה בשנת 2016 את הלהיט "Bad Things", עבור קמילה קביו ומשין גאן קלי, שהצליח להגיע למקום הרביעי במצעד הבילבורד הוט 100. בהמשך, כתבה עבור ג'י איזי והלסי את הלהיט "Him & I", שהצליח להגיע למקום ה-14 במצעד הבילבורד הוט 100. השיר צבר למעלה מ-500 מיליון השמעות בספוטיפיי. היא גם כתבה שירים עבור סרטי קולנוע כמו "XXX: Return of Xander Cage" (‏"Do You See This"), "חסידודס" ("Kiss the Sky") ו-"סרט לגו באטמן". ("Friends are Family")
בנוסף, היא כתבה שירים עבור סלינה גומז, ג'ייסון דירולו, פיטבול, פיפת' הרמוני, מדיסון ביר, אסטריד אס, היילי קיוקו, בייבי אריאל וליידי גאגא. לאב כתבה את "I Love You", של אקסוול אינגרוסו, שהגיע למקום הראשון במצעד שירי הדאנס קלאב של בילבורד, תוך שכתבה את "Sweet but Psycho" של אווה מקס, שהגיע למקום הראשון במצעד הסינגלים הבריטי, הראשון בגרמניה, והראשון בסקוטלנד.
שירים שכתבה, הלחינה או הפיקה

| שנה | אמנ\ית | שיר | אלבום |
| --- | --- | --- | --- |
| 2016 | טריטונלי וג'נו | "Broken" (בהשתתפות אדם למברט) | — |
| 2016 | סקוונג'ר האנט | "Slow Dancing" | Shapes and Outlines |
| 2016 | ג'ייסון דירולו | "Kiss the Sky" | Platinum Hits |
| 2016 | קיוטי קיסז | "Waiting for You" (בהשתתפות מדיסון לאב) | — |
| 2016 | משין גאן קלי וקמילה קביו | "Bad Things" | Bloom |
| 2017 | וינגטיפ | "Walls" (בהשתתפות דילייסי) | — |
| 2017 | די ג'יי וייס | "Pinata" | — |
| 2017 | ניקי בליטז | "Walk" | — |
| 2017 | גרג פאג'ר, אריס ארכונטיס ומדיסון לאב | "Do You See This" | xXx: Return of Xander Cage |
| 2017 | ג'ף לואיס | "Friends Are Family" | The Lego Batman Movie |
| 2017 | בייבי אריאל | "Aww" | — |
| 2017 | ג'סמין תומפסון | "Someone's Somebody" | Wonderland |
| 2017 | אסטריד אס | "Think Before I Talk" | — |
| 2017 | פיטבול ופיפת' הרמוני | "Por Favor" | Fifth Harmony |
| 2017 | ג'י איזי והלסי | "Him & I" | The Beautiful & Damned |
| 2017 | מדיסון ביר | "Dead" | As She Pleases |
| 2017 | אווה מקס | "Not Your Barbie Girl" | — |
| 2017 | אקסוול ואנגרוסו | "I Love You" | More Than You Know |
| 2018 | מו | "Beautiful Wreck" | Forever Neverland |
| 2018 | מדיסון ביר | "Heartless" | As She Pleases |
| 2018 | היילי קיוקו | "Wanna Be Missed" | Expectations |
| 2018 | נייקי היטון | "Mascara" | — |
| 2018 | קמילה קביו | "In the Dark" | Camila |
| 2018 | בנג'מין אינגרוסו | "Behave" | Identification |
| 2018 | באזי | "Star" | Cosmic |
| 2018 | אווה מקס | "Sweet but Psycho" | Heaven & Hell |
| 2018 | אריזונה | "What She Wants" | What She Wants |
| 2019 | קים פטרס | "Another One" | Clarity |
| 2019 | קים פטרס | "Personal Hell" | Clarity |
| 2019 | אלי ברוק | "Lips Don't Lie" (בהשתתפות א בוגי ויט דה הודי) | — |
| 2019 | זארה לארסון | "Wow" | Poster Girl |
| 2019 | אווה מקס | "Torn" | Heaven & Hell |
| 2019 | אווה מקס | "Salt" | Heaven & Hell |
| 2020 | מייגן די סטליון | "Diamonds" (ביחד עם נורמני) | Birds of Prey: The Album |
| 2020 | סלינה גומז | "Souvenir" | Rare |
| 2020 | סלינה גומז | "A Sweeter Place" (בהשתתפות קיד קאדי) | Rare |
| 2020 | סלינה גומז | "Rare" | Rare |
| 2020 | ליידי גאגא | "Sour Candy" (ביחד עם בלאקפינק) | Chromatica |
| 2020 | קייטי פרי | "Not the End of the World" | Smile |
| 2020 | קייטי פרי | "Teary Eyes" | Smile |
| 2020 | אווה מקס | "Who's Laughing Now" | Heaven & Hell |
| 2020 | אווה מקס | "Kings & Queens" | Heaven & Hell |
| 2020 | אווה מקס | "My Head & My Heart" | Heaven & Hell |
| 2021 | דמי לובאטו | "My Girlfriends are My Boyfriend" (בהשתתפות סוויטי) | Dancing with the Devil... the Art of Starting Over |
| 2021 | דמי לובאטו | "Easy" (בהשתתפות נואה סיירוס) | Dancing with the Devil... the Art of Starting Over |
| 2021 | דאייה | "Bad Girl" | — |
הערות שוליים

1 2  Madison Love, Genius (באנגלית)
↑  Paula Parisi, Paula Parisi, UMPG Is Publisher of the Year; Desmond Child, Lana Del Rey Honored at ASCAP Pop Awards, Variety, ‏2018-04-24 (באנגלית אמריקאית)
↑  Madison Emiko Love Interview - Hit Pop Songwriter, Songwriter Universe | Songwriting News, Articles & Song Contest, ‏2018-03-12 (באנגלית אמריקאית)
↑  Meet Madison Emiko Love: The Golden Hand Behind The Pop Music Scene, V Magazine
↑  Womxn Are Writing Today's Hits. Meet 15 of Them., PAPER, ‏2019-02-14 (באנגלית)
↑  Condé Nast, Watch Bryanboy Goes to College | When Tailored Chic Meets Normcore: Bryanboy and NYU Singer Make Sweet Music | Teen Vogue Video | CNE | Teenvogue.com, Teen Vogue (באנגלית אמריקאית)
↑  Begin Again (2013) - IMDb, נבדק ב-2020-11-21
↑  Machine Gun Kelly & Camila Cabello – Bad Things (באנגלית), נבדק ב-2020-11-21
↑  G-Eazy, Billboard
↑  G-Eazy's Confessional 'The Beautiful & Damned' Strikes Compelling Balance Between Rap & Pop, Billboard (באנגלית)
↑  Him & I, נבדק ב-2020-11-21
↑  Storks (2016) - Soundtrack.Net, www.soundtrack.net
↑  Friends Are Family Lyrics, www.lyrics.com (באנגלית)
↑  השיר במצעד הסינגלים הבריטי, באתר www.officialcharts.com (באנגלית)
↑  השיר במצעד שבגרמניה, באתר www.offiziellecharts.de
↑  השיר במצעד שבסקוטלנד, באתר www.officialcharts.com (באנגלית)
| --- | --- |
בקרת זהויות :  MusicBrainz: d9152066-a306-477c-b07c-e5df0eb29eeb 
קמילה קביו לה מדיסון לאב כתבה את הלהיט הבינלאומי "Bad Things".
מומבהטון

| --- | --- |
 מקורות סגנוניים:  מוזיקת האוס, רגאטון, אלקטרו האוס, דאנסהול, ראגיי פיוז'ן, אפרוביטס
 מקורות תרבותיים:  2009, וושינגטון די. סי.
 מוצא:  הולנד, הממלכה המאוחדת, ארצות הברית 
 כלים:  דמבו, דוגם צלילים, סינתיסייזר, מכונת תופים
 תת-סוגות
 מומבהקור, מומבהסול
 סוגות היתוך
 רגאסטפ, מומבהטראפ
 נושאים קרובים
 האוס לטיני, טרופיקל האוס, דאבסטאפ, גליץ'
 
מומבהטון (Moombahton) הוא תת-ז'אנר של מוזיקת דאנס אלקטרונית, מוזיקת האוס ורגאטון, שהופיע לראשונה לאחר הופעתו של הדי ג'יי והמפיק המוזיקלי האמריקאי דייב נאדה (אנ') בוושינגטון די. סי. ב-2009. נאדה טבע את השם כהלחם בסיסים של "מומבה" ("Moombah") ורגאטון (Reggaeton).
המאפיינים המזהים למוזיקת מומבהטון כוללים קו בסליין עבה ופרוס, מבנה דרמטי ופעימה דו-שלבית, עם מילוי מהיר של תופים. חלק משירי המומבהטון כוללים סינתיסייזרי רייב וסמפול ראפ א-קפלה. מבחינה מוזיקלית, מוזיקת מומבהטון מערבב את המקורות הקצביים של מוזיקת אלקטרו האוס או האוס, הקצב האיטי של מוזיקת רגאטון, בדרך כלל בין 100–110 פעימות לדקה, בליווי כלי הקשה מקפיצים המושפעים ממוזיקת רגאטון.
הערות שוליים

1 2 3 4  Fischer, Jonathan L. (24 בדצמבר 2010). "Our Year in Moombahton: How a local DJ created a genre, and why D.C.'s ascendant dance scene couldn't contain it". Washington City Paper. ארכיון מ-2016-03-03. נבדק ב-17 בנובמבר 2011. {{cite web}}:  (עזרה)
↑  Shepherd, Julianne Escobedo (5 במרץ 2010). "Dave Nada, Creator of moombahton". The Fader. ארכיון מ-2019-09-30. נבדק ב-17 בנובמבר 2011. {{cite web}}:  (עזרה)
מדרגות הנביאים

| --- | --- |

תבליט המתאר את הקרב על חיפה, במקום בו עמד בית משפחת ח'ורי
 מידע כללי
 סוג:  מדרגות 
 על שם:  נביאים 
 מיקום:  חיפה 
 מדינה:  ישראל 
 קואורדינטות:  32°48′54″N 34°59′51″E﻿ / ﻿32.81502°N 34.99763°E﻿ / 32.81502; 34.99763
  (למפת חיפה מוגדלת) מדרגות הנביאים(למפת חיפה רגילה) מדרגות הנביאים(למפת הגליל המערבי רגילה) מדרגות הנביאים(למפת הגליל המערבי מוגדלת) מדרגות הנביאים
 
מדרגות הנביאים או מעלות הנביאים הן מערך מדרגות בשכונת הדר בעיר חיפה, ששמן נועד להנציח את מוסד הנבואה. מדרגות הנביאים סמוכות לרחוב הנביאים ולסמטת הנביאים.
הכניסה לבית הכנסת הדרת קודש הנמצא במדרגות הנביאים 9. נכון ל-2018 המבנה נטוש.
העיר חיפה מוכרת בין היתר בזכות גרמי המדרגות הרבים שנבנו בה, כפתרון אדריכלי למיקום העיר בין ים להר. במערך מדרגות הנביאים כ-170 מדרגות, המתחילות ברחוב שיבת ציון (בין הבתים 18–20) ומסתיימות בבית אמיל תומא למול מגדל הנביאים שהוקם במקום בו עמד בעבר בית משפחת ח'ורי. במעלה המדרגות הוצב תבליט של ארגון ההגנה המנציח את הלוחמים בבית ח'ורי במהלך הקרב על חיפה.
המבואה הראשונה נמצאת ברחוב התשעים ושלושה.
במערך המדרגות נמצא בית הכנסת הדרת קודש שהוקם כנראה על יסודות בית כנסת קדום יותר מהמאה ה-18, אשר הכיל בחצרו מקווה טהרה.
הערות שוליים

↑  ד"ר ניצה ירום וזאב הירשפלד, מעלות הנביאים, באתר מעלות חיפה:דרכי מדרגות בעיר חיפה
↑  מדרגות הנביאים ובית כנסת הדרת קודש, באתר יוטיוב
לנד ווינד X6

| --- | --- |

Landwind X6
 מאפיינים כלליים
 נקרא גם:  Landwind X9 (גרסת 3 דלתות)  Landwind X-Pedition  Jiangling Baowei  Jiangling Baodian  JMC Boarding
 יצרן:  Landwind (אנ')
 שנות ייצור:  2005–2009
 הרכבה:  הרפובליקה העממית של סין הרפובליקה העממית של סין
 מודל אחריו:  JMC Yusheng
 חברת אם:  Jiangling Motors (אנ') (שם מלא: Jiangling Motors Corporation Limited 
 אורך:  4,400-4,800 מ"מ
 רוחב:  1,780-1800 מ"מ
 גובה:  1820-1870 מ"מ
 משקל:  1,550-1,935 ק"ג
 בסיס גלגלים:  2,330-2,760 מ"מ
 מפרט טכני
 מנוע:  4 צילינדרים 2,000 סמ"ק, המפיק 115 כ"ס (מנוע מיצובישי מסוג "4G63")  4 צילינדרים 2,400 סמ"ק, המפיק 125 כ"ס (מנוע מיצובישי מסוג "4G64")  4 צילינדרים 2,771 סמ"ק, המפיק 87 כ"ס (מנוע איסוזו (אנ') מסוג "4JB1" וסוג "JX493ZQ5A" טורבו דיזל)
"לנד ווינד X6" (באנגלית: Landwind X6) הוא דגם של SUV מתוצרת יצרנית הרכב הסינית Jiangling Motors (אנ') (שם מלא: Jiangling Motors Corporation Limited , בסינית: 江铃汽车公司) אשר יוצר על ידי חברת הבת Landwind (אנ') בין השנים 2005–2009. לאחר הספקת ייצור דגם זה, היצרן פיתח JMC Yuhu שייצור סדרתי החל בשנת 2012.
היצרן "Jiangling Motors"

קונצרן הרכב Jiangling Motors קשור בקשרי שיתוף פעולה (Joint venture) (אנ') ל-"Changan Automobile" (אנ') (שם מלא: Chang'an Automobile (Group) Co., Ltd) ולקונצרן ייצור הרכב היפני "איסוזו".
תצורות "לנד ווינד X6"

3 דלתות
5 דלתות
4 דלתות - טנדר
לנד ווינד X6

דגם ה"לנד ווינד X6" נגזר מן הטכנולוגיה של "Isuzu Rodeo" (אנ') שיוצר בין השנים 1998–2004 על ידי איסוזו
הנעה 4x2
הנעה כפולה 4x4
5 נוסעים
דגם ה"לנד ווינד X6" יוצא לאירופה